धीना। कंदवा थाना क्षेत्र के घोसवां निवासी 30 वर्षीय दलित युवक लालमोहर की सर्प दंश से शुक्रवार की रात मौत हो गई। बताते हैं कि लालमोहर शुक्रवार की रात घर में ही जमीन पर सोया था। इस दौरान जहरीले सांप ने उसे डंस लिया। सांप डंसने की जानकारी होते ही परिजन झाड़ फूंक कराने लगे। उसके बाद सकलडीहा स्थित निजी चिकित्सालय में ले गए, जहां स्थिति गंभीर देख चिकित्सक ने जिला चिकित्सालय के लिए रेफर कर दिया। जिला चिकित्सालय जाते समय रास्ते में भोजापुर रेलवे क्रासिंग के पास युवक की मौत हो गई।